पाएं अपने शहर की ताज़ा ख़बरें और फ्री ई-पेपरडाउनलोड करें
शहरी क्षेत्र में कोरोना के लगातार बढ़ रहे मामले व सुबह से लेकर 11 बजे तक बाजार में मौजूद लोगों की भीड़ को लेकर नगर प्रशासन की ओर से शुक्रवार को सेनेटाइजेशन का काम कराया गया। पांच हजार लीटर के पानी के टंकी के माध्यम से एक बार में नगर प्रशासन ने शहर के पूरे बाजार में सेनेटाइजेशन कराया। बताया गया कि इसमें एक बार में पांच हजार लीटर पानी आता है। जिससे इतनी मात्रा में सेनेटाइजेशन तैयार कर रखा जाता है। इससे ज्यादा क्षेत्र में सेनेटाइजेशन का काम आसान हो जाता है।
इसके बारे में नप ईओ संजीव कुमार ने बताया कि शहर में प्रतिदिन कोरोना पॉजिटिव के मामले आ रहे हैं। लगभग सभी वार्डों में कोरोना पॉजिटिव के मरीज मौजूद हैं। ऐसे में सभी वार्डों में प्रतिदिन सेनेटाइजेशन का काम कराना आवश्यक है। वहीं शहर में चार घंटे के बाजार में ही हजारों लोग जुटते हैं ऐसे में वहां विशेष रूप से सेनेटाइजेशन कराया जाता है। बताया गया कि मारवाड़ी बाजार, मूलचंद रोड, स्टेशन रोड, गुदरी बाजार, पेठिया गाछी, शेखटोली मोहल्ला, नीम गली, धरमपुर के सभी वार्ड, प्रोफेसर कॉलोनी, काशीपुर, पंजाबी कॉलोनी आदि के सभी वार्डों में सेनेटाइजेशन का काम कराया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn